
ДО
ПРЕДСЕДАТЕЛЯ НА
ОБЩИНСКИ СЪВЕТ БУРГАС 

ДОКЛАДНА ЗАПИСКА 
ОТ
МИХАИЛ НЕНОВ
ЗАМЕСТНИК-КМЕТ „ОБРАЗОВАНИЕ, ЗДРАВЕОПАЗВАНЕ, СОЦИАЛНИ ДЕЙНОСТИ И МЛАДЕЖКИ ПОЛИТИКИ“ ПРИ ОБЩИНА БУРГАС

Относно: Промяна на състава на Общински съвет по наркотични вещества – Бургас

УВАЖАЕМИ  ГОСПОДИН ПРЕДСЕДАТЕЛ,			
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Съгласно разпоредбата на чл. 15, ал. 3 от Правилника за организацията и дейността на Националния съвет по наркотични вещества - Председателят, Секретарят и членовете на общинския съвет по наркотичните вещества се определят с решение на Общинския съвет.
Общинският съвет по наркотични вещества (по-надолу за краткост „ОбСНВ- Бургас“ или „Съвета“) при Община Бургас се състои от 20 члена, определени с Решения на Общински съвет - Бургас по т. 23 от дневния ред на заседание, проведено на 27.06.2017 г.,  последна промяна -  т. 26 от дневния ред на заседание, проведено на 19.12.2023 г. 
От началото на 2024 г.,  Фондация „Областен ромски съюз“ с Управител М. Доков е временно преустановила своята активна дейност в областта на социалните въпроси и това довежда до невъзможност за участие в заседанията и дейностите като член  на Съвета. Поради този факт е необходимо да бъде освободена като член на Съвета. 
Сдружение „Доза обич“ беше член на Съвета от 2017 г. до 31.08.2023 г. и е бил активен и ценен участник в Съвета, предвид спецификата на дейността им. От началото на 2023 г. Сдружението беше преустановило дейност и това доведе до освобождаването му като член на Съвета. От юни месец 2024 г. Сдружение „Доза обич“ с управител К. Петков поднови своята дейност и поради натрупаната през годините експертиза на организацията, която е от голяма полза за дейността на Съвета – се предлага Сдружение „Доза обич“ да бъде отново включено като член на Съвета.
За нов представител в състава на Съвета предлагаме за бъде включена и Регионална фармацевтична колегия – Бургас към Български фармацевтичен съюз (БФС) с управител Л. Бургазлиева. Убедени сме, че тяхната професионална експертиза в областта на фармакологията и влиянието на различните фармацевтични и други вещества върху човешкия организъм ще допринесе в голяма степен за добрата работа на Съвета.
Активната и адекватна на предизвикателствата работата на Съвета по на общинския съвет по наркотичните вещества в Бургас е изключително важна с оглед осигуряване на сигурна среда за живот и развитие на децата и младежите в Общината, което кореспондира с целите и приоритетите на Програмата за демографско развитие на Бургас 2030.
Предвид изложеното и с цел спазване на всички нормативни изискания, които определят нормалното функциониране и осъществяване на дейността на Общинския съвет по наркотични вещества и Превантивния информационен център към него, на основание чл. 21 ал. 1, т.23 и ал. 2 от Закона за местното самоуправление и местната администрация, във връзка с чл.15, ал. 3 от Правилника за организацията и дейността на Националния съвет по наркотични вещества, предлагам Общински съвет  - Бургас да вземе следното:

РЕШЕНИЕ:
1. Освобождава като член на съвета  Фондация „Областен ромски съюз“ с управител М. Доков
2. Приема като нови членове: 
- Сдружение „Доза обич“ с управител К. Петков. 

